Erkki Keldo		
Majandus- ja Kommunikatsiooniministeerium	
	
 	12.09.2025 nr 2.1-9/3502 - 1	

	
Ettepanek Unistuse tn 5 kinnisasja võõrandamiseks		

Austatud Erkki Keldo	
	
Pöördume Teie poole ettepanekuga anda nõusolek Eesti Vabariigi omandis ning Majandus- ja Kommunikatsiooniministeeriumi valitsemisel oleva Unistuse tn 5 (kinnistusregistriosa nr 9808550, katastritunnus 78401:101:3095, pindala 1313 m², sihtotstarve üldkasutatav maa 100%) kinnisasja tasuta Tallinna linnale võõrandamiseks riigivaraseaduse alusel.
Unistuse tn 5 kinnisasi jääb Tallinna Linnavolikogu 23. septembri 2021 otsusega nr 106 kehtestatud Nõmme linnaosa üldplaneeringus pereelamute alale, kuid üldplaneeringu seletuskirja kohaselt on tegemist mänguväljakutega asumiparkide tarbeks reserveeritud haljasalaga. Seletuskirjas on märgitud, et laste mänguväljakutega asumiparkide tarbeks on muuhulgas reserveeritud haljasala Lootuse pst 25 ja 27b kinnistu vahel. Tegemist on avalikult kasutatava kõrghaljastusega rohealaga aadressil Unistuste tn 5 (varasem aadress Lootuse pst 25a).
Nõmme Linnaosa Valitsus ja Tallinna Keskkonna- ja Kommunaalamet toetavad Unistuste tn 5 kinnisasja Tallinna linnale omandamist.
Tallinn 2035 Arengustrateegia sätestab, et vajalik on säilitada ja suurendada linna haljasalade ja rekreatsioonivõimaluste osakaalu kõigis linnaosades ning Nõmme linnaosa üldplaneeringus on välja toodud asjaolu, et Unistuse tn 5 kinnistule on vajalik  rajada mänguväljak või asumipark.
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1 ning kohaliku omavalitsuse korralduse seaduse § 6 lõikest 1 ja lõike 3 punktist 2 teeme Majandus- ja Kommunikatsiooniministeeriumile ettepaneku anda nõusolek Unistuse tn 5 kinnisasja tasuta Tallinna linnale võõrandamiseks riigivaraseaduse alusel kohaliku omavalitsuse seadusest tulenevate ülesannete täitmiseks vajaliku maana.
Tallinna linn on nõus tasuma kinnisasja võõrandamisega seotud kulud (sh notaritasu ja riigilõivu).

Lugupidamisega	

(allkirjastatud digitaalselt)	
Oliver Eglit	
ameti juhataja

Koopia:	Nõmme Linnaosa Valitsus	

Hiie Kaber 6404301 hiie.kaber@tallinnlv.ee